CELEX: 41983D0485
Language: el
Date: 1983-09-26 00:00:00
Title: 83/485/ΕΚΑΧ: Απόφαση των αντιπροσώπων των κυβερνήσεων των Κρατών μελών της Ευρωπαϊκής Κοινότητας Άνθρακα και Χάλυβα συνελθόντων στα πλαίσια του Συμβουλίου της 26ης Σεπτεμβρίου 1983 για την παράταση της προθεσμίας εφαρμογής του προσωρινού καθεστώτος που εφαρμόζεται στις συναλλαγές της Ελλάδας με τα κράτη της Αφρικής, της Καραϊβικής και του Ειρηνικού για τα προϊόντα που υπάγονται στην εν λόγω Κοινότητα

Avis juridique important

|

41983D0485

83/485/ΕΚΑΧ: Απόφαση των αντιπροσώπων των κυβερνήσεων των Κρατών μελών της Ευρωπαϊκής Κοινότητας Άνθρακα και Χάλυβα συνελθόντων στα πλαίσια του Συμβουλίου της 26ης Σεπτεμβρίου 1983 για την παράταση της προθεσμίας εφαρμογής του προσωρινού καθεστώτος που εφαρμόζεται στις συναλλαγές της Ελλάδας με τα κράτη της Αφρικής, της Καραϊβικής και του Ειρηνικού για τα προϊόντα που υπάγονται στην εν λόγω Κοινότητα  

Επίσημη Εφημερίδα αριθ. L 267 της 29/09/1983 σ. 0025 - 0025

***** ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ  της 26ης Σεπτεμβρίου 1983  για την παράταση της προθεσμίας εφαρμογής του προσωρινού καθεστώτος που εφαρμόζεται στις συναλλαγές της Ελλάδας με τα κράτη της Αφρικής, της Καραϊβικής και του Ειρηνικού για τα προϊόντα που υπάγονται στην εν λόγω Κοινότητα  (83/485/ΕΚΑΧ)  ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,  Εκτιμώντας ότι τα κράτη μέλη συνήψαν μεταξύ τους τη συνθήκη περί ιδρύσεως της Ευρωπαϊκής Κοινότητας Άνθρακα και Χάλυβα·  Εκτιμώντας ότι το πρωτόκολλο της συμφωνίας μεταξύ των κρατών μελών της Ευρωπαϊκής Κοινότητας Άνθρακα και Χάλυβα και των κρατών της Αφρικής, της Καραϊβικής και του Ειρηνικού, συνεπεία της προσχωρήσεως της Ελληνικής Δημοκρατίας στην Κοινότητα, υπογράφηκε στις 8 Οκτωβρίου 1981·  Εκτιμώντας ότι, μέχρι να αρχίσει να ισχύει το πρωτόκολλο αυτό, πρέπει η Κοινότητα, λαμβάνοντας υπόψη το περιεχόμενό του, να παρατείνει αυτόνομα, από την 1η Οκτωβρίου 1983, το προσωρινό καθεστώς συναλλαγών της Ελλάδας με τα κράτη ΑΚΕ για τα προϊόντα που υπάγονται στην Ευρωπαϊκή Κοινότητα Άνθρακα και Χάλυβα, το οποίο καθορίζεται στην απόφαση 81/57/ΕΚΑΧ (1), όπως παρατάθηκε τελευταία με την απόφαση 83/327/ΕΚΑΧ (2)·  Σε συμφωνία με την Επιτροπή,  ΑΠΟΦΑΣΙΖΟΥΝ:  Άρθρο 1  Το προσωρινό καθεστώς που εφαρμόζεται στις συναλλαγές της Ελλάδας με τα κράτη ΑΚΕ, που καθορίζεται από την απόφαση 81/57/ΕΚΑΧ, εξακολουθεί να ισχύει μέχρι την ημερομηνία που θα αρχίσει να ισχύει το πρωτόκολλο της συμφωνίας μεταξύ των κρατών μελών της Ευρωπαϊκής Κοινότητας Άνθρακα και Χάλυβα και των κρατών ΑΚΕ συνεπεία της προσχωρήσεως της Ελληνικής Δημοκρατίας στην Κοινότητα, που υπογράφηκε στις 8 Οκτωβρίου 1981, και το αργότερο μέχρι τις 28 Φεβρουαρίου 1985.  Άρθρο 2  Τα κράτη μέλη λαμβάνουν τα μέτρα που είναι αναγκαία για την εκτέλεση της παρούσας απόφασης.  Βρυξέλλες, 26 Σεπτεμβρίου 1983.  Ο Πρόεδρος  Κ. ΣΗΜΙΤΗΣ  (1) ΕΕ αριθ. L 53 της 27. 2. 1981, σ. 65.  (2) ΕΕ αριθ. L 177 της 1. 7. 1983, σ. 7.